钦定古今图书集成/明伦汇编/闺媛典/第090卷 > 张显思妻周氏
## 钦定古今图书集成/明伦汇编/闺媛典/第090卷 > 张显思妻周氏

按《凤阳府志》：周氏，张显思妻。端重寡言笑，与显思相
敬如宾，历二十馀年不忤颜色。显思疾，药饵无资，氏
典鬻不遗寸缕。思或小加噍词，徐言曰：“会须同归，何
必尔。”及病革，氏欲先死，显思止之曰：“俟吾友某某至，
一见盖棺，吾目乃瞑。子以吾言语之，然后听子为计。”
氏泣受命。友人至，氏传其言，即缢死。去思没五日，入
祀“贞烈祠。”